ብሪታንያን  ከአውሮፓ  ህብረት ስብሰባ በፊት ከህብረቱ ለማስወጣት በሜይ የተያዘው ዕቅድ ከሸፈ
ብሪታኒያ ከአውሮፓ ህብረት የመውጣት ውሳኔዋና ለማሳወቅ የብሪታኒያ ፓርላማ ባደረገው ምርጫ የጠቅላይ ሚኒስትር ቴሬዛሜን ሀሳብ በመብለጥ ድምፅ ሰጥቷል፡፡ጠቅላይ ሚኒስትር ሜይም ከአውሮፓ ህብረት ስብሰባ በፊት ብሪታኒያን ከአውሮፓ ህብረት ለማስወጣት ከሀገራቸው ፓርላማ ድጋፍን ሳያገኙ ቀርተዋል፡፡አንድ አመት ከስድስት ወራትን ያስቆጠረው የብሪታኒያ ከአውሮፓ ህብረት የመውጣት ህዝበ ውሳኔ መቋጫን ሳያገኝ ውሳኔው አሁንም ወደ ፊት እየተንሸራተተ ቀጥሏል ፡፡የብሪታኒያ ዜጎች ሀገራቸው ከአውሮፓ ህብረት እንድትወጣ ባደረጉት ህዝበ ውሳኔ አሁን ላይ ገሚሶቹ በውሳኔያቸው በመፀፀት ላይ ይገኛሉ፡፡ጠቅላይ ሚንስትር ቴሬዛሜ የብሪታኒያን ከአውሮፓ ህብረት መውጣት አጥብቀው የሚፈልጉት ቢሆንም በርካታ የሀገሪቱ ዜጎች ግን በለንደን አደባባዮች ላይ የብሪታኒያን ከአውሮፓ ህብረት መውጣት እየተቃወሙት ይገኛሉ፡፡በለንደን በተካሄደው የብሪታኒያ ፓርላማ የመጨረሻ ድምፅ በሰጠበት የብሪታኒያን ከአውሮፓ ህብረት መውጣት ለማፅደቅ የቴሬዛሜን ሀሳብ ውድቅ የሚያደርግ እንደሆነ ነው የተገለፀው፡፡በብሪታኒያ ፓርላማ በተካሄደው የድምፅ መሥጠት ሂደት ላይም የቴሬዛሜን ሀሳብ 305 ለ309 በሆነ በጠባብ ድምፅ አብላጫ ከአውሮፓ ህብረት በፍጥነት የመውጣት ሀሳባቸውን ውድቅ አድርገውባቸዋል፡፡ጠቅላይ ሚኒስትር ቴሬዛሜ በፓርላማው ለሚገኙት አባላት እና የህግ አርቃቂዎች ብሪታኒያን ከአውሮፓ ህብረት ለማስወጣት ትርጉም የሌለው ምርጫ ሲሉ ሲገልፁት የፓርላማ አባላት በበኩላቸው ከዚህ በኋላ በብሪታኒያ ከህብረቱ መውጣት ዙሪያ ረጅም መንገድ መጓዝ የለብንም ይቁም ሲሉ ገልፀዋል፡፡ከጠቅላይ ሚኒስትር ቴሬዛሜ ጎን የተሰለፉት እና ብሪታኒያን ከህብረቱ መውጣት የሚደግፉ ደግሞ የምርጫው ውጤት ወትሮውንም የሚጠበቅ ነው ምክንያቱ ደግሞ ከቴሬዛሜ ካቢኔ ውስጥም አስቀድመው በብሪታኒያ ከህብረቱ መውጣት ሀሳብ ከጠቅላይ ሚኒስትሯ በተቃራኒ እንደሚቆሙ አሳውቀው የነበሩ አባላት መኖራቸው ነው መባሉ ነው፡"በቴሬዛሜ የወግ አጥባቂ ካቢኔ ውስጥ የሀሳብ ለውጥ እንዲመጣ የሚፈልጉት የፓርላማ አባላት የብሪታኒያን ከህብረቱ መውጣት ለማፅደቅ የሰጡት ድምፅ በእውኑ ብሪታኒያ ከህብረቱ እንዳትወጣ ያደርጋታል ወይ የሚለው ጉዳይ ግን በብዙዎች ዘንድ ተቀባይነትን አላገገኝም፡፡ሸኪ የተባሉ የብሪታኒያ የፓርላማ አባል ለቢቢሲ እንደገለፁት የፓርላማ አባላት ያደረጉት ምርጫ ብሪታኒያን ከህብረቱ እንዳትወጣ የማድረግ አቅም የለውም ይልቁንስ በወግ አጥባቂው የፓርላማ አባላት የተስተዋለ ተቃውሞ እና በቴሬዛሜ የብሪታኒያ ከህብረቱ መውጣት ፖሊሲ ላይ የተርቃኖ ምልክት ነው ብለውታል።የቴሬዛሜ ከፓርላማው ድምፅ ያለማግኘታቸውን ተከትሎ የቴሬዛሜ ቃል አቀባይ አሁንም ቢሆን ብሪታኒያ ከህብረቱ ለመውጣት የተቀመጠላትን ቀነ ገደብ ትጠብቃለች በፓርላማው የተደረገው የማሻሻያ ድምፅ ከህብረቱ ለመውጣት አያግደንም ብለዋል፡፡ቴሬዛሜም ከፓርላማ ድምፅ መበለጣቸውን ተከትሎ በአውሮፓ ህብረት በተካሄደው የሁለት ቀናት ስብሰባ ላይም በተለይም በንግድ እና ኢኮኖሚ ትስስር ላይ በብራስልስ ተገኝተው ሲመክሩ ነበር ። ህብረቱ በብሪታኒያ መውጣት ዙሪያ በመጀመሪያው የድርድር ምዕራፍ ተስፋ ሰጭ ውጤት እንደታየበት የህብረቱ ፕሬዝዳንት ጃን ክላድ ጃንከር መግለፃቸውም የሚታወስ ነው፡፡ብሪታኒያ እና የህብረቱ አባል ሀገራት ባካሄዱት የሁለተኛ ጊዜ ድርድርም በብሪታኒያ ከህብረቱ መውጣት ዙሪያ አሁንም የህብረቱ ሀገራት ድርድሩን ለሚቀጥለው ሳምንት እንዳዛወሩት ነው የተገለፀው፡፡ የአውሮፓ ህብረትም ብሪታኒያ ከህብረቱ ለመውጣት ያደረገችውን ህዝበ ውሳኔ ቆም ብላ እንድታስብበት እስከ ማርች 19 2019  ቀነ ገደብ አስቀምጦላታል።( ምንጭ: ቢቢሲና አልጀዚራ)   